കെപിസിസി ഭാരവാഹി പട്ടിക കൈമാറി വൈസ് പ്രസിഡന്്റ് സ്ഥാനത്ത് വനിതകളില്ല കെപിസിസി ഭാരവാഹി പട്ടിക കൈമാറി. കെപിസിസി ഭാരവാഹികളുടെ 51 അംഗ പട്ടികയാണ് ഹൈക്കമാന്ഡിന് കൈമാറിയത്. വൈസ് പ്രസിഡന്റുമാര്, ജനറല് സെക്രട്ടറിമാര്, എക്സിക്യൂട്ടീവ് അംഗങ്ങള് എന്നിവരുടെ പട്ടികയാണ് നല്കിയത്. കെപിസിസി സെക്രട്ടറിമാരുടെ ലിസ്റ്റ് പിന്നീട് കൈമാറും. ഭാരവാഹി പട്ടികയിലെ കൂടുതല് വിവരങ്ങള് പുറത്ത്. പത്മജ വേണു ഗോപാല് നിര്വാഹക സമിതിയില്. രമണി പി നായര് ദീപ്തി മേരി വര്ഗീസ് എന്നിവര് ജനറല് സെക്രട്ടറിമാര്, ശിവദാസന് നായരും വി പി സജീന്ദ്രനും ജനറല് സെക്രട്ടറിമാരാകും. എന്നാല് കെപിസിസി പുനസംഘടനയില് ഇത്തവണ വൈസ് പ്രസിഡന്്റ് സ്ഥാനത്ത് വനിതകളില്ല. ബിന്ദുകൃഷ്ണ അടക്കമുള്ള മുന് ഡിസിസി അധ്യക്ഷന്മാര് പ്രത്യേക ക്ഷണിതാക്കളാണ്. അതേസമയം, ഭാരവാഹി പട്ടികയുടെ കാര്യത്തില് താനോ ഉമ്മന് ചാണ്ടിയോ ഒരു സമ്മര്ദ്ദവും ചെലുത്തിയിട്ടില്ലെന്ന് രമേശ് ചെന്നിത്തല വ്യക്തമാക്കി. തങ്ങളോട് ലിസ്റ്റ് ചോദിച്ചു, ലിസ്റ്റ് കൊടുത്തു. ഗ്രൂപ്പുകള് സമ്മര്ദം ചെലുത്തിയെന്ന വാദം ഒരിക്കലും ശരിയല്ലെന്നും പട്ടിക ഉടന് പുറത്തുവരണമെന്നാണ് പറയാനുള്ളതെന്നും രമേശ് ചെന്നിത്തല വ്യക്തമാക്കി.